VIIENDA KOOSSEISU

OTSUS

Haapsalu,		30. november 2007 nr 
								Eelnõu

Maa munitsipaalomandisse taotlemine
(Posti tn 45)

Vastavalt maa munitsipaalomandisse andmise korrale toimub maa munitsipaalomandisse taotlemine volikogu vastava otsuse alusel. Sõjahaudade haljasala on linna poolt hooldatav haljasala, kus asuvad mälestusmärk terroriohvritele ja I ning II maailmasõjas hukkunutele. Linna üldplaneering näeb antud kohal ette haljasala. Maa kuulub taotlemisele sotsiaalmaana. Maa on vajalik kohalikule omavalitsusele seatud ülesannete täitmiseks. Juhindudes maareformi seaduse § 25, § 28 lg 1 p 4, Vabariigi Valitsuse 02.06.2006 määrusega nr 133 kinnitatud “Maa munitsipaalomandisse andmise korra” § 6, kohaliku omavalitsuse korralduse seaduse, § 6 lg 1, § 22 lg 1 p 37 Haapsalu põhimääruse § 12 lg 1 p 43 ning haldusmenetluse seadusest, Haapsalu Linnavolikogu otsustab:

1.	Taotleda Lääne maavanemalt Haapsalu linna munitsipaalomandisse Haapsalu linnas Posti tn 45 asuv Sõjahaudade haljasala (asendiplaanid lisatud).

2.	Otsus jõustub avalikustamisega.

3.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Maa munitsipaalomandisse taotlemine (Posti 45)“

Vastavalt maa munitsipaalomandisse andmise korrale toimub maa munitsipaalomandisse taotlemine kohaliku omavalitsuse vastava volikogu vastava otsuse alusel. 

Sõjahaudade haljasala maaüksus asukohaga Posti tn 45 kuulub taotlemisele maavanemalt sotsiaalmaana maareformi seaduse alusel § 28 lg 1 p 4 alusel. Taotletavatel maaüksusel paiknevad mälestusmärgid terroriohvritele, I ja II maailmasõjas hukkunutele. Haljasala on heakorrastatud, seal asub kõrghaljastus, statsionaarne lillepeenar ja kõnniteeplaatidest plats.

Linnavalitsus teeb ettepaneku eelnõu otsusena vastu võtta.

Toivo Hein
Aselinnapea